С билети по 7 лв. в Театър „БЪЛГАРСКА АРМИЯ“ изпращаме „7“ от календара на 2017 година - Арт - - Jenite.bg
Начало / Арт / С билети по 7 лв. в Театър „БЪЛГАРСКА АРМИЯ“ изпращаме „7“ от календара на 2017 година
по статията работи: Ася Фърцаловска | 20.12.2017 | 16:00
Играй и спечели два билета за представлението „Черна комедия“
„Запознай се с актьорите” в Театър „Българска армия”.
Направи си „СЕЛФИ“ в Театър „БЪЛГАРСКА АРМИЯ“ с хаштаг #ТеатърБългарскаАрмия и СПЕЧЕЛИ
В края на годината, когато по-често от всякога обръщаме поглед назад и с носталгия отбелязваме всички хубави моменти и успехи, Театър "Българска армия" не пропуска да направи Коледа и Нова година още по-празнични.
През последните дни на декември - 27 /сряда/ , 28 /четвъртък/ и 29 /петък/, касата на Театър "Българска Армия”, и сайта за онлайн продажба на билети, ще продава билети за ВСИЧКИ ПРЕДСТАВЛЕНИЯ от афиша на Театъра* за ДЕКЕМВРИ, ЯНУАРИ и ФЕВРУАРИ на ЦЕНА 7 лева
В Театър "Българска Армия" може да гледате:
"САЛОМЕ” – 20 декември, 22 януари, 27 февруари – Последен спектакъл за тази година, който ви гарантра истинска наслада за сетивата. В ролята на Саломе ще видите самата Диана Добрева (също и режисьор на "Саломе"). Тя пожелава пророка Йоан Кръстител (Александър Евегениев), но невъзможната й любов я превръща в чудовище. В образа на Ирод ще видите Милен Миланов, а Иродиада – Анастасия Ингилизова. На сцената са още Веселин Анчев, Симеон Дамянов, Луизабел Николова, Асен Кобиларов, Петя Диманова, Цветан Пейчев, Ахмед Юмер, Славена Зайкова, Марина Колева, Джулия Бочева, Елена Иванова.
"ДА РАЗЛАЕМ КУЧЕТАТА” – 22 декември, 12 януари, 3 февруари - Комедията, която "безпощадно” ще Ви разсмее с родното чувство за хумор, националният ни "гений” и с най-добрия приятел на човека – кучето. Участват Васил Михайлов, Иван Налбантов, Милен Миланов, Георги Кадурин, Стефка Янорова, Веселин Анчев, Тигран Торосян, Георги Къркеланов, Гергана Данданова, Анастасия Ингилизова, Асен Кобиларов, Мирослав Пашов, Борислав Стоилов.
"ЧЕРНА КОМЕДИЯ" – 28 декември, 9, 27 януари и 6, 24 февруари – Най-новата и смешна постановка на Военния театър с Веселин Анчев, Луизабел Николова, Владислав Виолинов, Георги Къркеланов, Анастасия Ингилизова, Евелин Костова и Моню Монев.Това е един безумен фарс, който се разиграва… на тъмно. Но какво се случва когато тъмното е светло, а светлината се превърне в мрак? Логичният въпрос "На какво е способен човек, когато знае, че никой не го вижда?” е в основата на онзи механизъм, който през цялото действие на спектакъла провокира смеха.
"СТРЕЛЯЙТЕ ПО АРТИСТА” – 11 януари, 5 февруари - Комедия, разкриваща съдбата на унизения артист в една действителност твърде близка до нашата, но за щастие разказана като увлекателна приказка. Спектакълът ви повежда в история на двама пътуващи артисти, в чиито образи влизат Калин Врачанск и Георги Къркеланов, ставайки свидетели на нелепи драми.
"ПИСМО ДО КАСАНДРА" – 16 януари, 5 февруари, сцена-клуб МаксиМ – Това е пиеса за любов. Точката, в която става срещата на Вера (Луизабел Николова) и Жозе (Тигран Торосян) на сцената, е писмото, което тя получава, а той пише от фронта. В това писмо има нещо, което събужда чувствителността на младата жена и тя разкрива като изтънчен психоаналитик истината, която нейният любим би искал да скрие и от самия себе си.
"В ПОЛИТЕ НА ВИТОША" – 25 януари, 20 февруари – П. К. Яворов описва драматичната история между самия него и Мина. Една историческа любов, която Радина Кърджилова, Веселин Анчев, Иван Радоев, Стефка Янотова, Явор Бахаров, Гергана Плетньова, Тигран Торосян, Луизабел Николова, Стойко Пеев, Асен Кобиларов, Калин Иванов пресъздават по великолепен начин.
ВИЖТЕ ЦЯЛАТА ПРОГРАМА НА www.tba.art.bg
*Намалението важи само постановки продукция на Театър "БЪЛГАРСКА АРМИЯ"